CELEX: 62021TN0486
Language: sk
Date: 2021-08-03 00:00:00
Title: Vec T-486/21: Žaloba podaná 3. augusta 2021 – OE (*)/Komisia

18.10.2021   
               
               
                  SK
               
               
                  Úradný vestník Európskej únie
               
               
                  C 422/19
               
            
         Žaloba podaná 3. augusta 2021 –  OE (*1)/Komisia
         (Vec T-486/21)
         (2021/C 422/26)
         Jazyk konania: francúzština
         
            Účastníci konania
         
         
            Žalobkyňa: OE (*1) (v zastúpení: G. Hervet, advokát)
         
            Žalovaná: Európska komisia
         
            Návrhy
         
         Žalobkyňa navrhuje, aby Všeobecný súd:
         v prvom rade
         
                     —
                  
                  
                     vyhlásil za protiprávny článok 71 služobného poriadku, o ktorý sa opiera rozhodnutie menovacieho orgánu z 5. mája 2021,
                  
               subsidiárne
         
                     —
                  
                  
                     vyhlásil za neplatné rozhodnutie menovacieho orgánu z 5. mája 2021,
                  
               a v dôsledku toho
         
                     —
                  
                  
                     uložil Európskej komisii povinnosť, aby  OE (*1) zaplatila sumu vo výške 51,89 eura z titulu náhrady služobných výdavkov,
                  
               
                     —
                  
                  
                     uložil Európskej komisii povinnosť, aby  OE (*1) poskytla internetový balíček na profesionálne použitie, a to akýmkoľvek spôsobom v každej situácii pri práci z domu, ktorá môže nastať,
                  
               
                     —
                  
                  
                     uložil Európskej komisii povinnosť, aby  OE (*1) zaplatila sumu vo výške 10 000 eur z titulu nemajetkové ujmy, ktorá jej bola spôsobená,
                  
               
                     —
                  
                  
                     uložil Európskej komisii povinnosť nahradiť trovy konania.
                  
               
            Dôvody a hlavné tvrdenia
         
         Na podporu svojej žaloby žalobkyňa uvádza tri žalobné dôvody.
         
                     1.
                  
                  
                     Prvý žalobný dôvod je založený v prvom rade na námietke nezákonnosti článku 71 služobného poriadku úradníkov Európskej únie (ďalej len „služobný poriadok“) a subsidiárne na tom, že rozhodnutie menovacieho orgánu z 5. mája 2021 je neplatné z dôvodu, že je nezlučiteľné s judikatúrou týkajúcou sa článku 71 služobného poriadku. Na podporu tohto žalobného dôvodu sa žalobkyňa okrem toho odvoláva na porušenie povinnosti náležitej starostlivosti o zamestnancov a povinnosti riadnej správy veci verejných, ako aj na to, že rozhodnutie menovacieho orgánu je diskriminačné.
                  
               
                     2.
                  
                  
                     Druhý žalobný dôvod, ktorý sa uvádza na podporu žiadosti o získanie internetového balíčka na profesionálne použitie, vychádza z porušenia článku 7 Charty základných práv Európskej únie.
                  
               
                     3.
                  
                  
                     Tretí žalobný dôvod, ktorý sa uvádza na podporu nároku na náhradu spôsobenej ujmy, je založený na tom, že protiprávnosť konania Komisie vedie k mimozmluvnej zodpovednosti Únie.
                  
               
            (*1)  Údaje odstránené alebo vymazané v rámci zaistenia ochrany osobných dát a/alebo dôvernosti.